
Dodatok č. 1
k Školskému poriadku Materskej školy Hoste

Úprava Školského poriadku a základných prevádzkových podmienok rešpektuje opatrenia a rozhodnutia  Úradu verejného zdravotníctva Slovenskej republiky, je nadstavbou platných opatrení a podlieha pravidelnej aktualizácii. Organizačné kroky sa opierajú o pokyny a odporúčania Ministerstva školstva, vedy výskumu a športu Slovenskej republiky a sú v súlade s aktuálnymi hygienicko-epidemiologickými nariadeniami.

Článok 2.2.: Práva a povinnosti dieťaťa jeho zákonného zástupcu v materskej škole podľa školského zákona, § 144 (výňatok, týkajúci sa materských škôl) 
sa dopĺňa text v odstavci: 
Zákonný zástupca dieťaťa je povinný:
dodržiavať podmienky výchovno-vzdelávacieho procesu svojho dieťaťa určené školským poriadkom. Najčastejším jeho porušením je opakované nedodržiavanie dohodnutého termínu príchodu (do 8:00 hod) a odchodu dieťaťa z MŠ (do 16:00 hod
Článok 4.: Podmienky predčasného ukončenia dochádzky do MŠ  
sa mení text v odstavci:
-zákonný zástupca nerešpektuje stanovený čas stanoveného príchodu do  a odchodu podľa prevádzkových hodín.

Dopĺňa sa text:
Ak si do 16:00 ZZ dieťa z MŠ nevyzdvihne, učiteľka ho telefonicky kontaktuje. Ak rodič nie je zastihnuteľný, môže kontaktovať príbuzných, ktorí majú podpísaný súhlas na prevzatie dieťaťa (ak rodič poskytne ich telefónny kontakt), ak nie sú k dispozícii, učiteľka môže kontaktovať políciu. Pri opakovanom nevyzdvihnutí kontaktuje riaditeľka oddelenie sociálnoprávnej ochrany detí a sociálnej kurately príslušného Úradu práce, sociálnych vecí a rodiny z dôvodu podozrenia zanedbávania dieťaťa. 
5.7.: Organizácia v spálni 
sa dopĺňa text:
Výmenu posteľnej bielizne vykonáva v 2-týždenných intervaloch upratovačka. V čase mimoriadnej situácie keď je nutné zabezpečiť opatrenia proti šíreniu chorôb sa výmena bielizne uskutočňuje 1 x týždenne.
Článok 7.: Podmienky zaobchádzania s majetkom školy a ochrana osobného majetku zamestnancov školy 
sa dopĺňa text:
Po 16:00 hod je zakázaný pohyb tu nezamestnaných osôb v interiéri i exteriéri MŠ.
Článok 8.: Iné 
sa dopĺňa text: 
Nosenie hračiek do MŠ: V čase v čase mimoriadnej situácie keď je nutné zabezpečiť opatrenia proti šíreniu chorôb nie je dovolené nosiť do MŠ hračky z domu. Do MŠ je zakázané nosiť elektroniku, mobily, kozmetické prípravky, nebezpečné a drahocenné predmety a hračky znázorňujúce zbrane. Tieto veci je zakázané nosiť nielen do triedy, ale nesmú sa nechávať ani v skrinkách.







 



 Dodatok k Školskému poriadku Materskej školy  Hoste č.2
Tento Dodatok k Školskému poriadku vychádza z „Manuálu Predprimárneho vzdelávania detí“ a z „Usmernenia k prijímaniu detí do materskej školy“, ktoré vydalo Ministerstvo školstva, vedy, výskumu a športu Slovenskej republiky (minedu.sk). Ďalšie zmeny vyplývajú z potreby organizačného organizačných zmien v MŠ.

Článok 3: Podmienky prijatia a dochádzky dieťaťa do materskej školy
Podmienky prijatia sú upravené podľa aktuálne zmenených podmienok v r. 2021 nasledovne:
3.1 Zápis a prijatie detí do materskej školy
Dieťa sa do materskej školy prijíma na základe písomnej žiadosti zákonného zástupcu, ktorú predloží riaditeľovi materskej školy, spolu s potvrdením o zdravotnom stave dieťaťa od všeobecného lekára pre deti a dorast. 
Potvrdenie o zdravotnej spôsobilosti dieťaťa musí obsahovať aj údaj o povinnom očkovaní dieťaťa (bez tohto potvrdenia žiadosť nebude akceptovaná). 
Na predprimárne vzdelávanie do materskej školy sa spravidla prijíma dieťa od troch rokov jeho veku. Prednostne sa prijímajú deti, pre ktoré je plnenie predprimárneho vzdelávania povinné. 
Pre dieťa, ktoré dosiahlo päť rokov veku do 31. augusta je predprimárne vzdelávanie povinné. Povinnosťou každého rodiča bude prihlásiť dieťa na plnenie povinného predprimárneho vzdelávania, ak doteraz materskú školu nenavštevuje. 
Deti, ktoré už navštevujú materskú školu a dovŕšia 5 rokov veku do 31. augusta, plynulo pokračujú v plnení povinného predprimárneho vzdelávania. 
Ak dieťa nedosiahne po dovŕšení šiesteho roka veku školskú spôsobilosť môže pokračovať v plnení povinného predprimárneho vzdelávania na základe: 
a) písomného súhlasu zariadenia výchovného poradenstva a prevencie,
b) písomného súhlasu všeobecného lekára pre deti a dorast 
c) informovaného súhlasu zákonného zástupcu.
Riaditeľka materskej školy vydá rozhodnutie o pokračovaní plnenia povinného predprimárneho vzdelávania. 
Povinné predprimárne vzdelávanie dieťaťa, ktoré nedovŕši päť rokov veku: Ak rodič požiada, aby bolo na povinné predprimárne vzdelávanie v materskej škole prijaté dieťa, ktoré nedovŕšilo piaty rok veku do 31. augusta, je povinný k žiadosti predložiť: 
a) súhlasné vyjadrenie príslušného zariadenia výchovného poradenstva a prevencie
b) súhlasné vyjadrenie všeobecného lekára pre deti a dorast. 
Spádová materská škola: Povinné predprimárne vzdelávanie plní dieťa v materskej škole v obci, v ktorej má trvalý pobyt (ďalej len „spádová materská škola“), ak rodič pre dieťa nevyberie inú materskú školu. 
Dieťa môže plniť povinné predprimárne vzdelávanie aj v inej ako spádovej materskej škole, ak ho riaditeľ tejto materskej školy prijme na predprimárne vzdelávanie. Spádová materská škola sa určuje len pre deti, pre ktoré je predprimárne vzdelávanie povinné. 
Nedbanie o riadne plnenie povinného predprimárneho vzdelávania: Plnenie povinného predprimárneho vzdelávania znamená, že dieťa pravidelne denne dochádza do materskej školy a to najmenej na štyri hodiny denne, (okrem času školských prázdnin). 
Ak dieťa, pre ktoré je predprimárne vzdelávanie povinné, neospravedlnene vynechá viac ako päť dní v mesiaci je to považované za nedbanie zákonného zástupcu o riadne plnenie povinného predprimárneho vzdelávania.
Ak zákonný zástupca (ďalej len z.z.) neprihlási dieťa na plnenie povinného predprimárneho vzdelávania, je to považované za nedbanie z.z. o riadne plnenie povinného predprimárneho vzdelávania. Ak z.z. nebude dbať o riadne plnenie povinného predprimárneho vzdelávania, riaditeľka školy bude povinná oznámiť Úradu práce, sociálnych vecí a rodiny a obci, v ktorej má dieťa trvalý pobyt a túto skutočnosť. Z toho vyplýva, že príslušný úrad bude takéto nedbanie následne riešiť uplatnením inštitútu osobitného príjemcu. 
Pre zákonných zástupcov detí, ktoré dovŕšia 5 rokov veku k 31.8. vyplýva povinnosť dbať o riadne plnenie povinného predprimárneho vzdelávania. 
Okrem plnenia povinného predprimárneho vzdelávania v materskej škole, sa bude môcť povinné predprimárne vzdelávanie plniť aj formou individuálneho (predprimárneho) vzdelávania, ktoré bude povoľovať riaditeľ kmeňovej materskej školy dieťaťu, ktorého: 
- zdravotný stav neumožňuje plnenie povinného predprimárneho vzdelávania v kmeňovej materskej škole, alebo 
- dieťaťu, ktorého zákonný zástupca o to požiada materskú školu. 
Individuálne (predprimárne) vzdelávanie sa chápe ako ekvivalent plnenia povinného predprimárneho vzdelávania realizovaného inštitucionalizovanou formou povinného predprimárneho vzdelávania v materskej škole. O individuálne vzdelávanie svojho dieťaťa bude môcť zákonný zástupca dieťaťa alebo zástupca zariadenia požiadať riaditeľku materskej školy podľa § 28b školského zákona až po jeho prijatí do danej materskej školy, ktorá bude kmeňovou materskou školou pre dieťa v individuálnom vzdelávaní. Procedúry o postupe pri žiadaní o individuálne (predprimárne) vzdelávanie ako aj povinnosti zákonných zástupcov vo veci individuálneho (predprimárneho) vzdelávania sú ustanovené v § 28b školského zákona účinného od 1. januára 2021
V prípade zvýšeného záujmu zákonných zástupcov o prijatie detí do materskej školy, môže riaditeľka materskej školy za dieťaťa, ktoré má povolené individuálne vzdelávanie podľa § 28b ods. 2 písm. a) alebo b) školského zákona, prijať iné dieťa, pričom v rozhodnutí o jeho prijatí uvedie, že ho prijíma len na čas od DD. MM. RRRR počas individuálneho vzdelávania dieťaťa XY. Z.z. dieťaťa, ktoré bolo do materskej školy prijaté na čas počas individuálneho vzdelávania dieťaťa XY, v prípade ak má zákonný zástupca naďalej záujem o to, aby jeho dieťa navštevovalo materskú školu, musí podať novú žiadosť o prijatie dieťaťa do materskej školy a spolu s ňou predložiť aj potvrdenie o zdravotnej spôsobilosti dieťaťa od všeobecného lekára pre deti a dorast, ktoré obsahuje aj údaj o povinnom očkovaní
Deti, ktoré neboli v minulom školskom roku neboli do MŠ prijaté, v prípade záujmu navštevovať MŠ v novom školskom roku, musia podať novú žiadosť o prijatie na predprimárne vzdelávanie. 
Riaditeľka MŠ už po 01. 01. 2021 nesmie do materskej školy prijať žiadne dieťa s dodatočne odloženým plnením povinnej školskej dochádzky, pretože sa nielenže tento inštitút zrušil v školskom zákone, ale aj podľa znenia § 5 ods. 3 zákona č. 596/2003 Z. z. účinného od 01. 01. 2021 už o tejto veci riaditelia ZŠ nemajú kompetenciu rozhodovať; zákonným zástupcom detí alebo zástupcom zariadenia pred zápisom na PŠD nemôžu odporúčať požiadať o odklad začiatku plnenia povinnej školskej dochádzky, ale už z.z. detí pred zápisom na PŠD môžu len odporúčať uvažovať o pokračovaní plnenia povinného predprimárneho vzdelávania, pričom ich musia upozorniť, že riaditeľke materskej školy musia predložiť: a) písomný súhlas príslušného zariadenia výchovného poradenstva a prevencie, b) písomný súhlas všeobecného lekára pre deti a dorast a c) informovaný súhlas zákonného zástupcu alebo zástupcu zariadenia.
Od školského roku 2022/2023 sa pokračovanie plnenia povinného predprimárneho vzdelávania sa bude týkať každého dieťaťa, ktoré po dovŕšení šiesteho roka veku nedosiahlo školskú spôsobilosť, riaditeľka materskej školy rozhodne o pokračovaní plnenia povinného predprimárneho vzdelávania v materskej škole na základe písomného súhlasu príslušného zariadenia výchovného poradenstva a prevencie, písomného súhlasu všeobecného lekára pre deti a dorast a s informovaným súhlasom zákonného zástupcu alebo zástupcu zariadenia (§ 28a ods. 3 školského zákona).
Absolvovanie nultého ročníka bude možné už len v školskom roku 2021/2022, ale len v prípade, ak pôjde o deti: - ktoré dosiahli fyzický vek šesť rokov do 31. 08., - nedosiahli školskú spôsobilosť, - pochádzajú zo sociálne znevýhodneného prostredia a - vzhľadom na sociálne prostredie nie je u nich predpoklad zvládnutia vzdelávacieho programu prvého ročníka základnej školy.
Dopĺňa sa text:
V prípade mimoriadnych opatrení bude prevádza MŠ rešpektovať pokyny a odporúčania Ministersva školstva, vedy, výskumu a športu SR,  Ministerstva zdravotníctva SR, RÚVZ, Úradu verejného zdravotníctva, ako aj pokyny zriaďovateľa, čo môže spôsobiť organizačné zmeny.

Dodatok  č.  1 a č. 2 bol prerokovaný na  Pedagogickej rade dňa:  27.8.2021
Dodatok č. 1 a č. 2 bol prerokovaný v Rade školy pri MŠ Hoste dňa: 20.9.2021
Dodatok č. 1 a č. 2 nadobúda platnosť 21.9.2021

Prehlásenie zamestnancov MŠ: 
Prehlasujem, že som bola oboznámená so Školským poriadkom materskej školy pre rok 2020/2021 a s jeho znením súhlasím a budem ho dodržiavať.

Lívia Grochalová	..................................
Mária Halánová	..................................
Zuzana Masárová		..................................
Anna Cuninková		 ..................................
		


		









	






